કરણ જોહર જો કેમિસ્ટ્રીનો શિક્ષક હોત તો તે પોતાના વિદ્યાર્થીઓને ચેઇન રીઍક્શન કંઈક આ રીતે શીખવતો હોત : કેમિકલ RK કેમિકલ ASને પ્રેમ કરે છે, પરંતુ કેમિકલ AS ત્રીજા એક પાકિસ્તાની કેમિકલ FKના પ્રેમમાં છે. AS સાથે પાકો બૉન્ડ ન બંધાતાં RK એક થોડા મોટી સાઇઝના બ્યુટિફુલ કેમિકલ AS સાથે નવો બૉન્ડ બાંધે છે, પરંતુ એમાં પેલા AR જેવી મજા નથી. અધૂરામાં પૂરું, એ બ્યુટિફુલ કેમિકલ ARનું પણ એક કેમિકલ S સાથે જૂનું બૉન્ડિંગ છે. હવે આ સમગ્ર રસાયણોને બૉલીવુડના બિકરમાં નાખીને ૧૫૭ મિનિટ સુધી દેશભક્તિના ઉદ્દીપકની સાક્ષીએ ઉકાળીએ તો જે નવું રસાયણ તૈયાર થાય એને ‘અય દિલ હૈ મુશ્કિલ’ એટલે કે ‘ADHM’ નામ આપી શકાય.